**תבנית כתיבה למתודה-המכון לחקר עתידים**

התמונה שכאן: https://www.doalogue.co.il/wiki/upload/doalogue/9/99/%D7%9E%D7%A1%D7%92%D7%A8%D7%AA\_%D7%A7%D7%99%D7%A0%D7%A4%D7%99%D7%9F.svg

## תקציר

### שם המתודה

מסגרת קינפין ככלי לניתוח אתגר ספיציפי

### מטרת השימוש במתודה

סיווג של אופי האתגר המערכתי וכיצד נפתח עבורו מענה

### הערכת זמן נדרש להעברת המתודה

חצי שעה עד שעתיים

### מספר משתתפים

לבד או בקבוצה של עד 8

**מילות מפתח**

תחום המתודה: חשיבה מערכתית

## תיאור כללי של המתודה

**מסגרת קינפין** (*Cynefin Framework*), או "מודל המרחבים" מהווה מודל מרכזי ל[ניהול](https://doalogue.co.il/wiki/%D7%A0%D7%99%D7%94%D7%95%D7%9C) המבוסס על עקרונות [החשיבה המערכתית](https://doalogue.co.il/wiki/%D7%97%D7%A9%D7%99%D7%91%D7%94_%D7%9E%D7%A2%D7%A8%D7%9B%D7%AA%D7%99%D7%AA) ומסייע בסיווג מרחבי אי הוודאות בחיים הארגוניים ובהבנת סביבות הפעולה השונות של הניהול. המודל נוצר בסוף שנות ה-90 על ידי [דייב סנואודן](https://en.wikipedia.org/wiki/Dave_Snowden), במסגרת מחקר שנוהל ב-IBM. המודל מציג חלוקה של הסביבות למרחב **המוכר, הניתן לידיעה (גם – ״מורכב״), הסבוך והכאוטי.**

**באמצעות מסגרת קינפין נוכל לאפיין את התצורה המערכתית של האתגרים שאנו חווים וכיצד נכון לגשת אליהם.**

**לקריאה נוספת על המודל ראו** [**בקישור**](https://doalogue.co.il/wiki/%D7%9E%D7%A1%D7%92%D7%A8%D7%AA_%D7%A7%D7%99%D7%A0%D7%A4%D7%99%D7%9F)

## מהלך הפעלת המתודה (שיטה)

### שלב ההכנות המקדימות

השקף של המסגרת מסייע מאוד ביצירת המסגור של הדיון. יש להקרין אותו או לצייר אותו על לוח. (להעלות כאן קישור לשקף המצגת המצ״ב).

עדיף לשלוח למשתתפים לפני הפגישה את ההסבר על המסגרת מהאתר.

שלבי העבודה עם המתודה

**שלב פתיחה**

מסגור: מנחה הדיון מסביר את המסגרת (כרבע שעה) ומציע את המסגור של הדיון (בחינה של אתגר מסויים לאור המסגרת)

**שלב ראשון – פירוק האתגר למרכיבים השונים שלו**

כל אתגר מערכתי מורכב ממרכיבים שונים, שלא פעם חונים בנדבכים שונים של המודל. בשלב הראשון אנו נציב אותם במרכז המפה (אי-סדר). ניתן לתאר את האתגר מכיוונים שונים ואין צורך בשלב זה להכריע מהו התיאור הנכון.

**שלב שני – סיווג המרכיבים למרחבים השונים שלהם**

בשלב זה נדון בכל אחד מן הנדבכים וננסה לשייך אותו למרחב שמתאר אותו באופן הטוב ביותר. ניתן להיעזר בשאלות המנחות בשקף 2 כדי לסווג את האתגרים.

**שלב שלישי – מיקוד בסוגיות הליבה**

כעת נבין היכן המענה שלנו מספק, או שאנחנו יודעים כיצד לבנות אותו והיכן יש להשקיע תשומת לב יתרה. לרוב המיקוד יהיה על הסוגיות הסבוכות והכאוטיות.

**שלב רביעי – גיבוש תהליכי המענה לסוגיות הליבה**

בשלב זה נתחיל לתאר את ההתערבויות הנדרשות כדי שנוכל לפתח מענה לאתגר.

במרחבים הסבוכים נדון בגישוש שנדרש לנו: עם מי נרצה לדבר, אילו חומרים נבקש לקרוא, אילו תצפיות נערוך ?

במרחבים הכאוטיים ובסף הכאוס (בין הסבוך והכאוטי) נתאר את הפעולות שנבצע כדי לייצר יותר בהירות

במרחב הניתן לידיעה נדון במציאת מומחה שיסייע, או באיסוף הנתונים והאנליזה הנדרשםי

במרחב המוכר נבקש להבין היכן נמצא הנסיון והידע המעשי להתמודדות עם התהליכים.

**שלב הרפלקציה והסיכום**

בשלב הסיכום כדאי ללכוד את התובנות המרכזיות שעלו בדיון, וכן לדון בהבנות שלנו על האתגרים הנוספים שאנו מתמודדים איתם לאור ההתחככות במסגרת.

## תוצרים ואופני השימוש בהם

תיאור הסוגיות (על גבי מצגת או בצילום של הלוח) יסייע לנו לקיים רפלקציה בעתיד, ויש לשמור אותו כתוצר. בנוסף, ההבנות ביחס לתהליכי ההמשך הנגזרים, הם תוצר הליבה של השימוש במסגרת.

## הפניה למקורות

[מסגרת קינפין באתר דואלוג](https://doalogue.co.il/wiki/מסגרת_קינפין)

## הצגת תבנית/טמפלט לעבודה עם המתודה

[יש לשים קישור למצגת](https://www.doalogue.co.il/wiki/upload/doalogue/c/c9/%D7%9E%D7%A1%D7%92%D7%A8%D7%AA_%D7%A7%D7%99%D7%A0%D7%A4%D7%99%D7%9F.pptx)